1126



1126 (MCXXVI) a fost un an obișnuit al calendarului iulian.

Evenimente 
 25 ianuarie: Bătălia de la Tell al-Shaqhab: victorios, regele Balduin al II-lea al Ierusalimului ajunge la porțile Damascului.
 31 ianuarie-5 martie: Primul asediu al jurchenilor din dinastia Jin asupra orașului Kaifeng, capitala dinastiei Song.
 9 martie: Almoravizii din Spania sunt atacați și înfrânți la Arnisol, în apropiere de orașul Lucena; considerați răspunzători de eșec, creștinii din regiune sunt deportați în Maroc, în orașele Sale și Meknes.
26 noiembrie: Emirul al-Borsoki, atabeg de Mosul și Alep, este ucis în marea moschee din Mosul de către un membru al sectei asasinilor.
 15 decembrie: Începe cel de al doilea asediu al Kaifengului de către dinastia Jin.

Nedatate 
ianuarie: Stabilită în nordul Chinei, dinastia jurchenilor Jin înfrânge pe valea râului Huanghe armata dinastiei Song, care se retrage către sud; jurchenii încep asediul asupra Taiyuan, care capitulează.
 august: După ce flota dogelui Domenico Michiel ocupă de la bizantini Cefalonia, în fața superiorității flotei venețiene, împăratul Ioan al II-lea al Bizanțului este nevoit să reînnoiască privilegiile acordate negustorilor venețieni din Imperiu de către tatăl său, Alexios I Comnen; în plus, deschide negustorilor venețieni Creta și Cipru și îi scutește de taxa "kommerkion" pe toți negustorii greci care vând produse venețienilor.
 octombrie: Orașele maritime Pisa și Amalfi încheie un acord comercial.
 Florentinii ocupă orașul Fiesole.
Înființarea unei leprozerii la Dinant (astăzi, în Belgia).
 Nouă expediție a regelui Ludovic al VI-lea "cel Gras" al Franței împotriva contelui de Auvergne.
 Provincia Maine este definitiv unită cu comitatul de Anjou.
 Regele Alfonso I al Aragonului și Navarrei lansează un raid împotriva Granadei.
 Regele suedez din Svealand, Ragnvald Knaphovde este asasinat în urma unei mișcări populare.
Se proclamă comuna în orașul francez Soissons.

Arte, științe, literatură și filozofie 
 Adelard din Bath traduce în limba latină tabelele astronomice și aritmetice ale savantului arab al-Kwarizmi.
Bernard de Clairvaux scrie "De Diligendo Deo".
 Este realizată o compilație de scrieri farmaceutice în China, pe baza lucrărilor lui Shen Kuo și Su Shi.

Înscăunări 
 10 februarie: Guillaume al X-lea, duce de Aquitania (1126-1137).
 8 martie: Alfonso al VII-lea, rege al Castiliei și Leonului (1126-1157).
 13 decembrie: Henric al X-lea "cel Superb", duce de Bavaria (1126-1139).
Dermot Mac Murrought, rege irlandez în Leinster (1126-1171).
 Mas'ud ibn-Borsoki, atabeg de Mosul și Alep (1126-1127).

Nașteri 
 Averroes, jurist și medic arab din Andalusia (d. 1198).
 Fan Chengda, poet, călător, scriitor și geograf chinez (d. 1193).

Decese 
 10 februarie: Guillaume al IX-lea de Poitiers, duce de Aquitania și poet (n. 1071).
 8 martie: Urraca, regină a Castiliei (n. 1082).
 26 noiembrie: Aq Sunqur Al-Borsoki, atabeg de Mosul și de Alep (n. ?)
 13 decembrie: Henric al IX-lea, duce de Bavaria (n. 1075).
Ahmad Ghazali, teolog persan (n. ?)
 Edgar Aetheling, ultimul reprezentant al dinastiei anglo-saxone din Anglia (n. 1052).
 Ekkehard de Aura, abate și cronicar german (n. 1080)
 Omar Khayyam, poet și matematician din Persia (n. 1048)
 Ragnvald Knaphövde, rege al Suediei în Svealand (n. ?)

Vezi și 
 Listă de conducători de stat din 1126

1126